《挽吉溪吴助教 其一》
宋代·罗从彦

室富真儒业，门多长者车。明经方教子，得第已荣家。

性守仍知分，天然不爱奢。百年成古昔，行路亦咨嗟。

作者简介：（1072—1135）南剑州剑浦人，字仲素，世称豫章先生。从杨时学，又问学于程颐。高宗建炎四年，以特科授博罗主簿。后入罗浮山静坐，研习学问，绝意仕进，为朱熹所推尊。卒谥文质。有《豫章文集》等。